\NormalFont\ShortTitle{Yang Bar}

{\MT Yang

\par }{\MTB Chĩc Choâiq Thỡ Bar

\par }{\IMT Santoiq Atỡng

\par }{\IP Yang chĩc choâiq thỡ bar nâi sám 90 cumo ntun Yê-su canỡt. Yang la manoaq tễ tỗp rien tễ Yê-su. Bo án chĩc thỡ nâi, án khoiq thâu lứq chơ. Án cơiq sa‑óh máh tỗp sa‑âm, ma án sacâm tỗp ki cỡt samoât manoaq cũai mpiq ca Yiang Sursĩ khoiq rưoh, cớp rưoh dếh máh con án. Saráq nâi cakéh lứq, ma án ễ catoaih máh cũai sa‑âm, manoaq cóq ayooq manoaq, cớp cóq tutuaiq yỗn samoât tễ cũai ca atỡng raphếq cỗ yoc ễ pupứt máh ngê Yê-su Crĩt.



\par }\OneChap {\PP \VerseOne{1}Cứq Yang, la cũai thâu ca chĩc choâiq thỡ nâi cơiq sa‑óh tỗp sa‑âm Yê-su Crĩt. Anhia la samoât con cứq ayooq lứq. Ma tỡ bữn ống cứq sâng ayooq anhia, ma dếh nheq tữh cũai ca khoiq dáng ngê pĩeiq tễ Yê-su Crĩt la ayooq anhia tê.\FTNT{*}{{\FR 1:1 }{\FR{1:1
}}{\FT{Tâng parnai Créc án pai: “Cứq chĩc yỗn cũai mpiq ca Yiang Sursĩ khoiq rưoh cớp con acái án.”}}}

\VS{2}Ngê pĩeiq ki ỡt tâng mứt pahỡm hái sanua, cớp ỡt cớp hái sốt dỡi. Cỗ hếq bữn ngê pĩeiq ki, yuaq hếq ayooq anhia.


\par }{\PP \VS{3}Cứq sễq Yiang Sursĩ, Mpoaq hái, cớp Yê-su Crĩt la Con Yiang Sursĩ, chuai miat hái yỗn bữn bán sũan ien khễ níc, cớp ayooq táq hái. Hái lứq bữn máh ramứh ki, khân hái táq pĩeiq cớp bữn mứt pahỡm ayooq.


\par }{\SH Ŏ́c Pĩeiq Cớp Ŏ́c Ayooq
\par }
{\PP \VS{4}Cứq sâng bũi lứq bữn ramóh máh cũai tễ tỗp anhia, alới ca puai samoât lứq ŏ́c pĩeiq tễ Yiang Sursĩ, Mpoaq hái, khoiq patâp hái.

\VS{5}Yớu ơi! Sanua cứq sễq atỡng anhia neq: Hái cóq manoaq ayooq manoaq. Ŏ́c nâi cứq patâp anhia la tỡ bữn ŏ́c tamái. Ma hái khoiq bữn ŏ́c patâp nâi tễ tangái hái mbỡiq sa‑âm Yê-su Crĩt.

\VS{6}Ŏ́c ayooq la neq: Dũ ranáq hái táq, hái cóq puai máh ŏ́c Yiang Sursĩ patâp. Ŏ́c patâp nâi anhia khoiq sâng tễ tangái anhia mbỡiq sa‑âm, la anhia cóq bữn mứt pahỡm ayooq níc.


\par }{\PP \VS{7}Ma bữn sa‑ữi lứq cũai pỡq chu nâi chu ki atỡng parnai raphếq. Alới pai Yê-su Crĩt tỡ cỡn Con Yiang Cỡt Cũai. Máh cũai ki atỡng raphếq, cớp alới yoc ễ pupứt máh ngê Yê-su Crĩt.

\VS{8}Ngkíq cóq anhia rabán o mứt pahỡm anhia, dŏq máh ranáq hếq táq chuai anhia tỡ bữn ŏ́q kia. Nỡ‑ra Yiang Sursĩ lứq yỗn anhia bữn cóng o tễ máh ranáq anhia táq.


\par }{\PP \VS{9}Cũai aléq ma atỡng luat tễ parnai Yê-su Crĩt, cũai ki tỡ bữn lứq puai ngê Yê-su Crĩt. Cớp Yiang Sursĩ tỡ bữn ỡt cớp cũai ki. Ma cũai aléq ma puai samoât samơi ngê Yê-su Crĩt, ki Yiang Sursĩ, Mpoaq hái, cớp Yê-su Crĩt, Con Yiang Sursĩ, lứq ỡt cớp cũai ki.

\VS{10}Khân bữn cũai aléq toâq pỡ anhia ma án tỡ bữn pruam cớp ngê Yê-su Crĩt, cớp án atỡng parnai raphếq, ki anhia chỗi mơi án mut tâng dống anhia. Cớp chỗi tabỡp tabéh án bũi o.

\VS{11}Cũai aléq ma roap tabỡp tabéh o cũai ki, la ariang án pruam cớp ranáq sâuq cũai ki táq tê.


\par }{\SH Yang Yoc Pỡq Sa‑óh Alới
\par }
{\PP \VS{12}Cứq noâng bữn sa‑ữi santoiq yoc ễ atỡng anhia, ma cứq tỡ ễq chĩc tâng choâiq. Cứq yoc lứq pỡq sa‑óh anhia, cớp táq ntỡng parnơi cớp anhia. Ngkíq hái cỡt bũi óh lứq, manoaq táq ntỡng cớp manoaq.


\par }{\PP \VS{13}Máh cũai sa‑âm tâng vil nâi cơiq parnai sa‑óh anhia tê.

\par }